ՆԱԽԱԳԻԾ

ԱՐՁԱՆԱԳՐԱՅԻՆ

ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԼԻԱԶՈՐՈՒԹՅՈՒՆՆԵՐԻ (ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ, ՆԱԽԱԴՊՐՈՑԱԿԱՆ ՀԱՍՏԱՏՈՒԹՅՈՒՆՆԵՐԻ ԳՈՐԾՈՒՆԵՈՒԹՅԱՆ ՄԱՍՈՎ), ԻՐԱԿԱՆԱՑՄԱՆ ԳՈՐԾԸՆԹԱՑԻ ՈՒՍՈՒՄՆԱՍԻՐՈՒԹՅԱՆ ԱՐԴՅՈՒՆՔՆԵՐԻ ՄԱՍԻՆ

------------------------------------------------------------------------------------------------------------------------

1. Ընդունել ի գիտություն տեղական ինքնակառավարման մարմինների լիազորությունների (աղբահանության և սանիտարական մաքրման և նախադպրոցական հաստատությունների գործունեության մասով) իրականացման գործընթացի ուսումնասիրության արդյունքները՝ համաձայն հավելվածի 1-ի և հավելվածի 2-ի:
2. ՀՀ բնապահպանության նախարարին՝ 15-օրյա ժամկետում Հայաստանի Հանրապետության վարչապետի հաստատմանը ներկայացնել «Հայաստանի Հանրապետության մարզերում իրականացված աղբահանության և սանիտարական մաքրման ուսումնասիրության արդյունքներով բացահայտված խնդիրների կարգավորման աշխատանքները համակարգող միջգերատեսչական հանձնաժողով ստեղծելու և անհատական կազմը հաստատելու մասին» Հայաստանի Հանրապետության վարչապետի որոշման նախագիծ:
3. Հանձնաժողովին` սույն որոշումն ուժի մեջ մտնելուց հետո 6-ամսյա ժամկետում Հայաստանի Հանրապետության վարչապետին սահմանված կարգով ներկայացնել Հայաստանի Հանրապետության մարզերում իրականացված աղբահանության և սանիտարական մաքրման ուսումնասիրության արդյունքներով բացահայտված խնդիրների կարգավորման նպատակով միջոցառումների ծրագիր և ժամանակացույց՝ առաջնահերթությունը տալով հետևյալ ուղղություններին.

* օրենսդրորեն հստակեցնել աղբավայրերի և աղբի վերամշակման ենթակառուցվածքների ստեղծման և շահագործման համար պատասխանատու մարմինների լիազորությունները,
* մշակել համապատասխան իրավական ակտերի նախագծեր, աղբահանության և սանիտարական մաքրման բնագավառի ՀՀ օրենսդրության պահանջների կատարումը ՀՀ բոլոր համայնքներում ապահովելու նպատակով համապատասխան պայմանների (աղբավայրերի, ենթակառուցվածքների, աղբահանության համակարգերի) ստեղծման միջոցառումների (ծրագրերի) մշակում:
* Կոշտ կենցաղային թափոնների համապարփակ կառավարման ազգային ռազմավարության մշակում՝ հաշվի առնելով Հայաստանի Հանրապետության տարածքում միջազգային կազմակերպությունների («Թափոնների կառավարում-ԵՀԳԳ Արևելք» տարածաշրջանային ծրագրի, Վերակառուցման և զարգացման եվրոպական բանկի, Ասիական զարգացման բանկի, KFW զարգացման բանկի) կողմից իրականացված և իրականացվող ծրագրերի արդյունքները: